钦定古今图书集成/明伦汇编/官常典/第400卷 > 胡应嘉
## 钦定古今图书集成/明伦汇编/官常典/第400卷 > 胡应嘉

按《明外史欧阳一敬传》：“胡应嘉，沐阳人。由宜春知县
擢吏科给事中，三迁都给事中。论侍郎黄养蒙、李登
云及布政使李磐、侯一元不职，皆罢去。登云者，大学
士高拱姻也。应嘉策拱必害己，遂并劾拱。言拱辅政
初，即以直庐为隘，移家西安门外，夤夜潜归。陛下近
稍违和，拱即私运直庐器物于外，臣不知拱何心？”疏
入，拱大惧，亟奏辨。会帝崩，得不竟拱以此衔应嘉。穆
宗嗣位，应嘉请帝御文华殿与辅臣面议大政。召访
诸卿，顾问侍从，令科臣随事驳议。帝纳焉。应嘉居谏
职，号“敢言”，然悻悻好搏击，议者颇以倾危目之。